Квалификације за Европско првенство 2016 завршила је на првом мјесту, са бодом испред Пољске. На првенству била је у групи са Пољском, Сјеверном Ирском и Украјином. У првом колу побиједила је Украјину 2:0, головима Шкодрана Мустафија и Бастијана Швајнштајгера. У другом колу играла је неријешено, 0:0, са Пољском, док је у последњем колу побиједила Сјеверну Ирску 1:0, голом Марија Гомеза и пласирала се у осмину финала са првог мјеста. У осмини елиминисала је Словачку 3:0; док је у четвртфиналу била боља од Италије након пенала 6:5. Месут Озил и Швајнштајгер су промашили, али је Мануел Нојер одбранио три пенала и Њемачка се пласирала у полуфинале; по први пут у историји у такмичарској утакмици побиједила је Италију, мада је утакмица завршена неријешено у регуларном дијелу. У полуфиналу играла је са домаћином — Француском, која је побиједила 2:0, са два гола Антоана Гризмана и елиминисала Њемачку.